Джикич Ивица

Ивица Джикич (; род. 11 март 1977, Томиславград, Босния һәм Герцеговина, Югославия) ― хорват һәм босний журналисы һәм яҙыусыһыĐikić, Ivica .

 Биографияһы 
1977 йылдың 11 мартында Югославияла Босния һәм Герцеговинаның Томиславград ҡалаһында тыуған.

16 йәшендә журналист булып эшләй башлай, «Слободна Далмация» көндәлек гәзитенә яҙа.

1996 йылда журналист булараҡ Ивица Джикич үҙе эшләгән Сплитта баҫылған «Feral Tribune» һул гәзитенең тематикаһына ҙур йоғонто яһай. Һуңынан Хорватияла бер нисә гәзиттә хеҙмәт итә. 2001 йылдан «Novi List» һәм башҡа хорват журналдарының мөхәррире була. Шулай уҡ сценарий яҙыусы булараҡ билдәле.

 Ижады 
Ивица Джикич үҙенең беренсе романын 2003 йылда "Цирк «Колумбия» исеме аҫтында баҫтырып сығара, ул тәүге тапҡыр «Feral Tribune» нәшриәтендә донъя күрә. Романы өсөн Меши Селимович исемендәге премия менән бүләкләнә. Романдағы ваҡиғалар Босния һәм Герцеговинала яҙыусының тыуған ҡалаһы Томиславградта 1990 йылдар башында, туранан-тура Босния һуғышы алдынан бара.

2010 йылда "Цирк «Колумбия» китабы буйынса босний кинорежиссёры Данис Танович шундай уҡ исемле нәфис фильм төшөрә. Картина Анталиялағы Халыҡ-ара кинофестивалдә (2010) «Алтын әфлисун» премияһына лайыҡ була. Фильм шулай уҡ рәсми рәүештә Босния һәм Герцеговинанан 2010 йыл өсөн «Иң яҡшы сит ил фильмы» категорияһында «Оскар» премияһына тәҡдим ителә, әммә номинанттарҙың финал бишенә инмәй.

2004 йылда Джикич хорват сәйәси эшмәкәре, бойондороҡһоҙ Хорватияның икенсе президенты Степан Месичтың сәйәси биографияһын баҫтырып сығара. 2007 йылда Ивица Джикич «Feral Tribune» нәшриәтендә баҫылып сыҡҡан «Зефир ничего» исемле икенсе романын яҙа. Яңы китапҡа өс хикәйә: «Зелёный замок», «Попробуй уснуть, пожалуйста» һәм «Как будто ничего не произошло» инә.

 Хеҙмәттәре 
 "Цирк «Колумбия» (2003 г.) француз һәм итальян телдәренә тәржемә ителә; Меша Селимович исемендәге премия
 «Цирк „Колумбия“» (2009), Данис Тановичтың фильмына сценарий авторҙашы сифатында.
 «Поворот Родины» (2004)
 «Зефир ничего: Зелёный замок — Попробуй уснуть, пожалуйста» — «Как будто ничего не произошло» (2007)
 «Новине» хорват телесериалына сценарий.

 Әҙәбиәт 
 Slobodna Dalmacija. Ivica Đikić novi glavni urednik «Novosti» Архивировано 31 серпня 2012.. October 22, 2010.
 Jutarnji list. Glavni urednik Novog lista Ivica Đikić podnio ostavku  Архивировано 3 березня 2016.. March 30, 2010.

 Һылтанмалар 







 BH DANI: Ivica Đikić — Izvrstan i pošten prvi roman
 Booksa.hr-Dossier: Ivica Đikić
 Ivica Đikić — Croatian, Serbian and Bosnian writers profiles at Sandorf Literary Agency
 profil.hr — Ivica Đikić
 Ivica Djikic writer profile at IMDB

 Иҫкәрмәләр 

Категория:Хорватия яҙыусылары
Категория:Босния һәм Герцеговина яҙыусылары
Категория:XXI быуат яҙыусылары
Категория:XX быуат яҙыусылары
Категория:Алфавит буйынса яҙыусылар
Категория:Алфавит буйынса шәхестәр
Категория:Википедия:Викимәғлүмәттә сығанағы булған мәҡәләләр
Категория:Босния һәм Герцеговинала тыуғандар
Категория:Википедия:Замандаштар биографияһы
Категория:1977 йылда тыуғандар
Категория:11 мартта тыуғандар